Nova visita de l’Ecoparc mòbil a Burjassot
2025-07-24

A meitat mes de febrer, Burjassot rebrà novament la visita de l’Ecoparc mòbil de la Emtre, l’Entitat Metropolitana per al Tractament de Residus; una visita que permet a la ciutadania depositar els elements que volen reciclar per als quals no existeix un contenidor específic en el municipi i que, a més necessiten un tractament diferent.

Concretament, l’Ecoparc estarà situat en l’aparcament de les Palmeres, en la seua zona pròxima al Mercat Municipal l’Almara, del dijous 16 al dissabte 18 de febrer. L’horari serà dijous i divendres de 10.00 a 14.00 i de 16.00 a 19.00 hores i el dissabte únicament en horari de demà, de 10.00 a 14.00 h.

Pintures, dissolvents o càpsules de café, juntament amb llibres i revistes, piles, termòmetres o aparells electrònics i mobles xicotets són alguns dels elements que es poden depositar en els Ecoparcs.

El mes de març, concretament del 2 al 4 i del 27 al 29, l’Ecoparc tornarà a visitar Burjassot.